b'\n_START_ARTICLE_\nAvgust Jankovi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini rogista \xc5\xa0tefana in gospodinje Angele Jankovi\xc4\x8d rojene Rubini. Violino se je u\xc4\x8dil pri Albertu Costelliju in z 18 leti pri\xc4\x8del koncertno kariero doma in v tujini. Najve\xc4\x8d je igral v kvartetu. Ustanovil je Quartetto triestino in v njem igral 1. violino (2. violina Giuseppe Viezzali; viola Eugenio Ballerini, kasneje Manilo Dudovich; violon\xc4\x8delo Arturo Cuccolli, kasneje Augusto Fabbri in Dino Baraldi). Tr\xc5\xbea\xc5\xa1ki kvartet si je pridobil svetovni sloves. Nastopal je po vsej Evropi, Egiptu in Zdru\xc5\xbeenih dr\xc5\xbeavah Amerike. Med 1. svetovno vojno je bil anga\xc5\xbeiran kot koncertni mojster pri dunajski Koncertni hi\xc5\xa1i (Konzerthaus), po vojni pa je bil do smrti 1. violinist v tr\xc5\xbea\xc5\xa1kem gledali\xc5\xa1\xc4\x8du ter izreden profesor na tr\xc5\xbea\xc5\xa1kem glasbenem konservatoriju Giuseppe Veri.'